Input: नमो हिरण्यबाहवे सेनान्ये दिशां च पतये नमो नमो वृक्षेभ्यो हरिकेशेभ्यः पशूनां पतये नमो नमः शष्पिञ्जराय त्विषीमते पथीनां पतये नमो नमो हरिकेशायोपवीतिने पुष्टानां पतये नमः॥१७॥

Padapatha: नमः।हिरण्यबाहव इति हिरण्यऽबाहवे।सेनान्य᳖ इति सेनाऽन्ये᳖।दिशाम्।च।पतये।नमः।नमः।वृक्षेभ्यः।हरिकेशेभ्य इति हरिऽकेशेभ्यः।पशूनाम्।पतये।नमः।नमः।शष्पिञ्जराय।त्विषीमते।त्विषीमत इति त्विषीऽमते।पथीनाम्।पतये।नमः।नमः।हरिकेशायेति हरिऽकेशाय।उपवीतिन इत्युपऽवीतिने।पुष्टानाम्।पतये।नमः